Държавен вестник, бр. 72, 2024 г., стр. 17

БРОЙ  72	
Д Ъ Р Ж А В Е Н  В Е С Т Н И К 	
СТР.  17   
Се споразумяха, както следва:
Член 1
Учредяване
1. Международната организация за морски­
те средства за навигация (наричана по-нататък 
„Организацията“) се създава съгласно между­
народното право като междуправителствена 
организация.
2. Организацията има консултативен и 
технически характер.
3. Организацията е със седалище във 
Франция, освен ако Общото събрание не 
реши друго.
4. Функционирането на Организацията се 
описва подробно в Общия правилник, който е 
предмет на разпоредбите на тази конвенция, 
но не представлява неразделна част от нея. В 
случай на несъответствие между тази конвен­
ция и Общия правилник или други основни 
документи, обхващащи управлението на Ор­
ганизацията, тази конвенция има предимство.
Член 2
Дефиниции
За целите на настоящата конвенция:
1. Морско помощно средство за навигация 
означава устройство, система или услуга, 
външни за плавателен съд, проектирани и 
експлоатирани за подобряване на безопасната 
и ефективната навигация на отделни плава­
телни съдове и корабния трафик. За целите 
на Организацията това определение включва 
услуги за корабен трафик.
2. Държава членка означава държава, която 
се е съгласила да бъде обвързана от тази кон­
венция и за която тази конвенция е в сила.
3. Асоцииран член означава територия или 
група от територии, за които държава членка 
носи отговорност в международните отно­
шения и за които тя е поискала членство, 
което е одобрено от Общото събрание, както 
и национални членове на Международната 
асоциация на фаровите служби и помощните 
средства за навигация от държави, които не са 
държави членки, в съответствие с параграф 5 
от приложението.
4. Член партньор означава производител или 
дистрибутор на оборудване за морски средства 
за навигация, предназначено за продажба, или 
организация, предоставяща услуги за морски 
средства за навигация или технически съвети 
по договор, както и всяка друга организация 
или научна агенция, занимаваща се с морски 
средства за навигация, която е кандидатствала 
за членство и която е одобрена от Съвета.
Член 3
Цели
Целта на Организацията е да обедини 
правителства и организации, занимаващи се 
с регулирането, предоставянето, поддръжката 
или експлоатацията на морските средства за 
навигация, за да се спомогне за постигане на 
следните цели:
(a) Насърчаване на безопасното и ефектив­
ното движение на плавателни съдове чрез 
подобряване и хармонизиране на морските 
средства за навигация в световен мащаб в 
полза на морската общност и защитата на 
морската среда;
(b) Насърчаване на достъпа до техническо 
сътрудничество и изграждане на капацитет по 
всички въпроси, свързани с развитието и транс­
фера на експертен опит, наука и технологии 
във връзка с морските средства за навигация;
(c) Насърчаване и улесняване на общо­
то приемане на най-високите приложими в 
практиката стандарти по въпроси, свързани 
с морските средства за навигация; и
(d) Осигуряване на обмен на информация по 
въпроси, които се разглеждат от Организацията.
Член 4
Функции
За постигане на целта и задачите, посочени 
в член 3, функциите на Организацията са:
(a) Да разработва и споделя незадължителни 
стандарти, препоръки, насоки, ръководства и 
други подходящи документи;
(b) Да разглежда и прави препоръки относ­
но стандарти, препоръки, насоки, наръчници 
и други подходящи документи, които могат 
да му бъдат изпратени от държави членки, 
асоциирани членове и членове партньори, от 
всеки орган или специализирана агенция на 
Организацията на обединените нации или от 
всяка друга междуправителствена организация;
(c) Да осигури механизми за консултация 
и обмен на информация, обхващаща, но не 
само, последните развития и дейности на 
държавите членки, асоциираните членове и 
членовете партньори;
(d) Да развива международното сътрудни­
чество чрез насърчаване на тесни работни 
отношения и помощ между държавите членки, 
асоциираните членове и членовете партньори;
(e) Да улеснява помощта, независимо дали 
е техническа, организационна или обучителна, 
за правителствата, службите и другите орга­
низации, които искат помощ относно морски 
средства за навигация;
(f) Да организира конференции, симпо­
зиуми, семинари, работни срещи и други 
събития; и
(g) Да поддържа връзка и да си сътрудничи 
със съответните международни и други орга­
низации, предлагащи специализиран съвет, 
когато е необходимо.
Член 5
Членство
1. Организацията се състои от държави член­
ки, асоциирани членове и членове партньори.